CELEX: 22011D0165
Language: sl
Date: 2011-12-19 00:00:00
Title: Sklep Skupnega odbora EGP št. 165/2011 z dne 19. decembra 2011 o spremembi Priloge XIII (Promet) k Sporazumu EGP

15.3.2012   
            
            
               SL
            
            
               Uradni list Evropske unije
            
            
               L 76/57
            
         SKLEP SKUPNEGA ODBORA EGP
   št. 165/2011
   z dne 19. decembra 2011
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 152/2011 z dne 2. decembra 2011 (1).
            
         
               (2)
            
            
               Uredba (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba, Uredba (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu, Uredba (ES) št. 551/2004 Evropskega parlamenta in Sveta z dne 10. marca 2004 o organiziranosti in uporabi zračnega prostora na enotnem evropskem nebu ter Uredba (ES) št. 552/2004 Evropskega parlamenta in Sveta z dne 10. marca 2004 o interoperabilnosti evropske mreže za upravljanje zračnega prometa so bile vključene v Sporazum s Sklepom Skupnega odbora EGP št. 67/2006 z dne 2. junija 2006 (2) s prilagoditvami po posameznih državah.
            
         
               (3)
            
            
               Uredbo (ES) št. 1108/2009 Evropskega parlamenta in Sveta z dne 21. oktobra 2009 o spremembi Uredbe (ES) št. 216/2008 v zvezi z aerodromi, upravljanjem zračnega prometa in navigacijskimi službami zračnega prometa ter o razveljavitvi Direktive 2006/23/ES (3) je treba vključiti v Sporazum.
            
         
               (4)
            
            
               Direktivo 2006/23/ES Evropskega parlamenta in Sveta (4), ki je vključena v Sporazum, razveljavlja Uredba (ES) št. 1108/2009, vendar bi jo bilo treba še naprej uporabljati, in sicer do dne, ko se začnejo v okviru Sporazuma uporabljati ukrepi iz člena 8c(10) Uredbe (ES) št. 216/2008, kakor je bila spremenjena z Uredbo (ES) št. 1108/2009, in jo v okviru Sporazuma razveljaviti z učinkom od istega dne –
            
         SPREJEL NASLEDNJI SKLEP:
   Člen 1
   Priloga XIII k Sporazumu se spremeni:
   
               1.
            
            
               v točki 66n (Uredba (ES) št. 216/2008 Evropskega parlamenta in Sveta) se doda naslednja alinea:
               
                           „—
                        
                        
                           
                              32009 R 1108: Uredba (ES) št. 1108/2009 Evropskega parlamenta in Sveta z dne 21. oktobra 2009 (UL L 309, 24.11.2009, str. 51).“;
                        
                     
         
               2.
            
            
               v točki 66z (Direktiva 2006/23/ES Evropskega parlamenta in Sveta) se doda naslednje:
               „V tem sporazumu veljajo določbe Direktive z naslednjo prilagoditvijo:
               Ta direktiva se uporablja do dne, ko se začnejo v okviru Sporazuma uporabljati ukrepi iz člena 8c(10) Uredbe (ES) št. 216/2008, kakor je bila spremenjena z Uredbo (ES) št. 1108/2009.“;
            
         
               3.
            
            
               besedilo točke 66z (Direktiva 2006/23/ES Evropskega parlamenta in Sveta) se črta z učinkom od dne, ko se začnejo v okviru Sporazuma uporabljati ukrepi iz člena 8c(10) Uredbe (ES) št. 216/2008, kakor je bila spremenjena z Uredbo (ES) št. 1108/2009.
            
         Člen 2
   Besedilo Uredbe (ES) št. 1108/2009 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 20. decembra 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5), ali na dan začetka veljavnosti Sklepa Skupnega odbora EGP št. 163/2011 z dne 19. decembra 2011 (6), če slednje nastopi pozneje.
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 19. decembra 2011
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  Glej stran 36 tega Uradnega lista.
   
      (2)  UL L 245, 7.9.2006, str. 18.
   
      (3)  UL L 309, 24.11.2009, str. 51.
   
      (4)  UL L 114, 27.4.2006, str. 22.
   
      (5)  Navedena ni nobena ustavna zahteva.
   
      (6)  Glej stran 51 tega Uradnega lista.